IY, 
ANNALES MUSEI NATIONALS HUN GABICE 
1906. 
SYNOPSIS TINGITIDARUM REGIONIS PALAEARCTICAE. 
Scripsit Dr. G. Horváth. 
(Cum tab. I. et figuris 4 xylographicis.) 
Primam Tingitidarum descriptionem specialem Dr. F. X. Fieber 
anno 1844 protulit in opusculo, dissertationibus B. Societatis literariæ 
Bohemicæ inserto, quod «Entomolo gische Monographien » inscribitur. 
Hoc in tractatu 61 europeæ et 17 species extraeuropeæ descriptæ sunt 
atque maxima ex parte deline atæ. 
Tempore procedente Tingitidæ novæ tam multæ innotuerunt, ut 
in editione quarta Catalogi Hemipterorum palæarcticorum ab amico Puton 
conscripti (1899) e sola regione palæarctica 165 species earum profe¬ 
rantur. 
Non inutile duxi itaque species palæarcticas hujus familiæ omnes 
accurate et diligenter examinare, critice percensere atque in ordinem 
systematicum digerere. Quod perficere certo non potuissem, nisi mihi 
data esset grata facultas perscrutandi — præter materiam copiosam Musei 
Nationalis Hungarici, quod nunc etiam thesaurum Hemipterorum meum, 
dono datum, continet, — Tingitidas museorum : Bruxellensis, Florentini, 
Genuensis, Helsingforsiensis, Londinensis, Parisini et Vindobonensis. Pul¬ 
chras collectiones communicaverunt mihi benigne celeberrimi collegæ 
et amici mei : A. L. Montandon, A. Puton, O. M. Reuter, J. Sahlberg. 
Exempla specierum aliquot rariorum liberalitati cell. A. Chobaut, A. J. 
F. Foeker, J. M. de la Fuente, J. Gulde, B. E. Jakowleff, D. Joakimoff, 
M. Boyer, A. Théry, debeo. Contigit mihi, ut non solum pæne omnes ad 
hoc tempus descriptas Tingitidarum species palæarcticas ipse viderim, 
sed etiam species et varietates aliquot novas cognoverim. 
Summam eorum, quæ e studio bestiolarum harum didici, huic man¬ 
davi opusculo, e quo apparet, venustæ Tingitidarum familiæ 21 genera 
et 213 species incolere regionem palæarcticam. 
Generum et specierum characteres in tabulis synopticis exposui, 
quantum fieri potuit, accurate et exquisite definitos. Latius species et 
varietates novas solum descripsi. Ceterum conatus sum, uniuscujusque 
speciei synonyma, locos, ubi in scriptis prolata est, distributionem geo¬ 
graphicam plene et perfecte colligere. 
Annales Musei Nationalis Hungarici. IV. 
1 
